Page:Answer to the blue bonnet.pdf/4

4 So I bethought me on a time,

Outwittens o’ my daddie,

To fee mysel to a Lawland laird,

Wha had a bonnie lady.

I wrote a letter, and thus began:

Madam, be not offended:

I'm owre the lugs in love wi' you,

And I carena though ye kend it:

For I get little frae the laird,

And far less frae my daddie;

Yet I wad blythely be the man

Wad strive to please my lady.

She read my letter, and she leugh;

Ye needna been sae blate, man,

Ye might hae come to me yoursel,

And tald me o' your state, man:

Ye might hae come to me yoursel,

Outwittens o' onie body,

And made John Goukston o' the laird,

And kiss'd his bonny lady.

Then she pat siller in my purse;

We drank wine in a cogie;

She fee'd a man for to rub my horse,

And vow but I was vogie!

But I ne'er gat sae sair a fleg

Since I cam frae my daddie;

The laird cam, rap, rap! to the yett,

When I was wi' his lady.